OpenLLM-France/wikimedia huggingface dataset:
# Kastell Loevestein

Kastell Loevestein (Slot Loevestein e nederlandeg) zo ur c'hastell eus an Izelvroioù, bet savet er Grennamzer gant ar marc'heg Dirc Loef van Horne etre 1357 ha 1397.
Betek an Eil Brezel-bed, Kastell Loevestein a oa un tamm eus an Nieuwe Hollandse Waterlinie, ul linen-difenn diazezet e kornôg an Izelvroioù, ma c’halle an douaroù izel bezañ beuzet diwar ziviz. Bremañ ez eo deuet ar c’hastell da vezañ ur mirdi istorel.

## Istor

Savet e voe Kastell Loevestein e-kreiz an Izelvroioù, e kember kozh ar stêrioù Maas ha Waal (e kumun Zaltbommel, e Gelderland). Da gentañ ne oa nemet ur savadur brikennoù, ma veze lakaet ar bigi a dremene war ar stêrioù da baeañ gwirioù. Er XVI$^{vet}$ kantved, da vare Gwilherm an Tavedeg, e voe kresket ar savadur da vont d’ober ur c’hreñvlec’h difennet-mat. E-pad ar brezel etre Spagnoled hag Izelvroiz e kouezhas etre krabanoù ar Spagnoled dre ziv wech a-raok chom da vat gant Izelvroiz e 1572. Adalek 1619 e teuas ar c’hastell da vezañ un toull-bac'h evit prizonidi bolitikel. E-touez an dud a voe bac’het ennañ e c’haller menegiñ ar gwiraour hag ar politikour Hugo de Groot (Hugo Grotius), brudet en Izelvroioù evel "tad ar gwir etrebroadel modern". Dont a reas a-benn da dec’hout kuit e 1621, kuzhet en un arc’h levrioù.

## Skeudennoù

* Kastell Loevestein e 1911.
* Kastell Loevestein evel m’emañ bremañ.
* Tour ar poultr.

## Liammoù diavaez

* Lec’hienn Kastell Loevestein (e nederlandeg pe e saozneg)
# Kastell Montsegur

Kastell Montsegur zo ur c'hastell e kumun Montsegur, e departamant an Ariège, en Okitania. Emañ e krec'h ur menez 1207 m a uhelder, nepell diouzh ar Pireneoù, un 20 km bennak diouzh kêr Fois. Ne chom nemet rivinoù eus ar c’hastell, met brudet eo abalamour d’e istor.

## Istor

Gouzout a reer e oa ur c'hastell eno a oa o kouezhañ en e boull e 1204. Adsavet e voe e 1232 gant un aotrou eus ar c'horn, Raimon de Perelha. Ouzhpenn kastell an aotrou e oa ivez tiez bodet tro-dro, kelc'hiet gant mogerioù-difenn. Ur repu e oa ar geriadenn-se evit ar Gatared, anezho feizidi ur ranngredenn gristen eus ar Grennamzer, a veze graet an hu warno gant an Iliz katolik. Deuet e oa Montsegur, evit gwir, da vezañ kêr-benn an Iliz katar. E-pad ar Groaziadeg a-enep Albiziz, renet gant roue Bro-C'hall ha gant an Iliz katolik, e voe lakaet seziz war Montsegur gant arme ar roue, meur a wech. N’eo nemet ar pevare gwech e teuas a-benn soudarded senesal Carcassona, kaset gant ar roue Loeiz IX da lakaat o c'hrabanoù war Montsegur. E-pad meur a viz, eus miz Mae 1243 da viz Meurzh 1244, e voe gronnet Montsegur gant 10 000 soudard eus arme ar roue. Kodianañ a reas Pèire Rogièr de Mirapeis (Pierre-Roger de Mirepoix) a oa e penn difennerien Montsegur, e miz Meurzh 1244. Ar re eus annezidi ar geriadenn n'o doa ket asantet dinac'h o feiz hag en em zaskor a voe lazhet holl gant o argaderien d'ar 16 a viz Meurzh : 225 den, bras ha bihan a voe losket en un tantad bras…
Dismantret e voe ar geriadenn hag ar c'hastell. Hogen adsavet e voe ur c'hastell all goude da reiñ bod da soudarded ar roue, a eveshae ac'haleno harzoù Bro-C'hall, betek Feur-emglev ar Pireneoù, e 1659. Da neuze e voe kaset an harzoù-se pelloc'h er c'hreisteiz ha dilezet e voe ar c'hastell tamm-ha-tamm. Lakaet e voe kastell Montsegur da vonumant istorel e 1875. E 1947 e voe kroget da gempenn ar savadur. Bremañ eo brudet-bras ar c'hastell e-touez brogarourien Okitania, evel un arouez eus aloubidigezh o bro. Ur ganaouenn anvet Montsegur zo bet savet gant ar c'haner okitanek Claudi Martí. Bep bloaz e vez emsaverien o’n em vodañ eno e miz Meurzh e koun an darvoudoù-se. Meur a gredenn zo ivez diwar-benn Montsegur : hervez unan anezho e vije bet kuzhet eno teñzor an Iliz katar ; hervez unan all e vije bet, en teñzor-se, ar Graal Santel, ha meur a skrid zo bet savet war an dra-se.

## Liammoù diavaez

* Lec’hienn ofisiel ti-kêr Montsegur
* Luc’hskeudennoù eus kastell Montsegur
* Montsegur e-barzh Cathares.org
* Montsegur e-barzh Histariège.com
a vo kavet e Wikimedia Commons.
# Herefordshire

Herefordshire :
| Banniel Herefordshire | |
| Kêr-benn | Hereford |
| Gorread | 2,180 km² |
| Poblañs | 179,300 |
| Stankted ar boblañs | 82 annezad/km² |
Ur gontelezh eus Bro-Saoz eo Herefordshire (/ˈhɛrɪfədʃə/; skrivet Herefs. pe Hfds. alies), stok ouzh Kembre. Emañ e rannbarzh Kornôg Midlands. Hereford eo ar gêr vrasañ hag ar benngêr anezhi, hag ur 55 800 a dud o chom enni.
Henffordd pe Swydd Henffordd eo hec'h anv kembraek.

## Kontelezhioù amezek

En-dro dezhi emañ :
* Shropshire en hanternoz,
* Worcestershire er reter,
* Gloucestershire er gevred,
* div gontelezh eus Kembre :
** Gwent er mervent,
** Powys er c'hornôg.
Ur vro labour-douar eo ; brudet eo sistr ha chatal Hereford.

## Liammoù diavaez

* Lec'hienn ofisiel Kuzul Kontelezh Herefordshire
# Herent

a vo kavet e Wikimedia Commons.
Herent zo ur gumun e Flandrez Belgia, e proviñs Brabant Flandrez.
* Lec'hiadur
* Banniel
* Skoed

## Douaroniezh

* Gorread : 32,74 km²
* Poblañs (2022) : 22 430 a dud
* Stankter : 685 den/km²
# Herentals

a vo kavet e Wikimedia Commons.
Herentals zo ur gumun e Flandrez Belgia e proviñs Antwerpen.
* Lec'hiadur
* Banniel
* Skoed

## Douaroniezh

* Gorread : 47,95 km²
* Poblañs (2022) : 28 455 a dud
* Stankter : 593 den/km²
# Here 2014 e Breizh

Kronologiezh vloaziek evit Breizh
    2013 e Breizh - 2014 e Breizh - 2015 e Breizh
2014 e Breizh
    Genver - C'hwevrer - Meurzh - Ebrel - Mae - Mezheven
    Gouere - Eost - Gwengolo - Here - Du - Kerzu

## Darvoudoù

* Gwener 3 a viz Here : embann a ra renerien Facebook e vo gallet kaout etrefas ar rouedad sokial-se e brezhoneg a-raok pell. Evit se e pedont ar vrezhonegerien da gemer perzh e troidigezh ar menegoù.
* Sadorn 25 ha Sul 26 a viz Here : Gouel al Levrioù e Breizh, e Karaez.
# Here I Am

Here I Am, embannet an 23 a viz Mezheven 2009, zo eizhvet pladenn ar strollad Reggae kalifornian Groundation.

## Ar bladenn

Here I Am a zo un dro nevez evit Groundation. Tu Jazz ar strollad a zo a zo muioc'h diorroet eget war ar bladennoù o deus graet a-raok. Tu zo klevout ar c'homzoù gwregel kentañ eus Groundation, graet gant Kim Pommel ha Stephanie Wallace. War ar bladenn-mañ an elders Jamaikan a zo bet pedet gant Groundation a zo amañ : Cedric Myton, The Congos war "Time Come", Pablo Moses hag all. Here I Am a gont ivez ar ganaouenn gentañ graet holl gant nemet binvioù sonerzeh, gant Walk Upright.

## Roll ar c'hanaouennoù

* Run The Plan - 07:20
* Everyone Could Lose - 03:31
* So Blind - 04:35
* Time Come - 07:30
* By All Means - 03:48
* Blues Away - 04:54
* Not So Simple - 07:20
* Here I Am - 05:57
* You Can Profit - 06:45
* Beating Heart - 04:11
* Walk Upright (04:49)
* Golan To Galilee (03:22)

## Liamm diavaez

Here I Am
# Herennius Etruscus

Un impalaer roman e oa Quintus Herennius Etruscus Messius Decius (e-tro 227 - e-tro miz Gouere 251). Ren a reas un nebeud mizioù war un dro gant e dad Decius ha gantañ e varvas en Emgann Abrittus a-enep ar C'hoted . Breur e oa d'an impalaer Hostilianus.

## Gwelet ivez

Decius
An Impalaerien roman :
| Anarkiezh vilourel |||
| En e raok : Fulup an Arab | Herennius Etruscus gant Decius (251) | War e lerc'h : Hostilianus |
| Heuliad Henroma |||
# Herereg

An herereg (Otjiherero) a zo ur yezh eu familh ar yezhoù bantouek komzet e Botswana hag e Namibia gant 133.000 a dud, dreist-holl e rannvroioù Omaheke, Otjozondjupa ha Kunene.

## Daveoù

An herereg war Ethnologue
# Here 2012 e Breizh

Kronologiezh vloaziek evit Breizh
    2011 e Breizh - 2012 e Breizh - 2013 e Breizh
2012 e Breizh
    Genver - C'hwevrer - Meurzh - Ebrel - Mae - Mezheven
    Gouere - Eost - Gwengolo - Here - Du - Kerzu

## Darvoudoù

* 17 a viz Here : deuet eo er-maez levr kentañ Harry Potter e brezhoneg, Maen ar Furien, troet gant Mark Kerrain hag embannet gant an Amzer.
# Herenthout

a vo kavet e Wikimedia Commons.
Herenthout zo ur gumun e Flandrez Belgia en Arondisamant Turnhout hag e proviñs Antwerpen.
* Lec'hiadur
* Banniel
* Skoed

## Douaroniezh

* Gorread : 23,61 km²
* Poblañs (2022) : 9 287 a dud
* Stankter : 393 den/km²
# Herero

An darn-vrasañ eus an Hereroed zo o chom e mervent Afrika, en ur vro anvet Namibia. Ar re all zo o chom e Botswana pe Angola.
Etre an 17vet hag an 18vet kantved he deus divroet ar bobl herero betek al lec'h a vez anvet hiziv Namibia hag int staliet evel mesaerien.
Anavezet int bet a-drugarez d'ar Portugalad Bartolomeu Dias, ur moraer en deus tremenet Kab ar Spi Mat e 1488. Kalz a Europeaned zo deuet da c'houde. E 1878 e oa deuet an Alamanted met kalz a vo a-enepto dre ma kemerint an douaroù evit an tiez-feurm.
E 1904 e oa en em savet ar bobl Herero a-enep d'an drevadennerien alaman. Kastizet int bet war urzh ar jeneral Lothar von Trotha ha lazhet kalz anezhe. Abalamour da se eo tremenet o niver eus 80 000 da 15 000 a Hereroed.

## Yezh

Komz a reont ar yezh Herero (Otjiherero a vez graet anezhi), ur yezh Bantu eo.
Meur a rannyezh disheñvel zo ha komprenus int peurliesañ an eil gant egile.
Gant an Herero standard e vez graet er mediaioù namibian hag er skol.

## Sevenadur

Daouduek eo o sistem diskennadur. An hêrezh a zeu diouzh an tad ha diouzh ar vamm er memes tro.
An Herero-ed a zo peurliesañ saverien loened hag o statud a zepant eus an niver a bennoù o deus. Ar chatal an hini en eus ar muiañ a dalvoudegezh. Ar baotred a ra war-dro ar sevel hag ar gwerzhañ loened. Ar maouezed a ra war-dro goro ar saout, al labour menajerez, eostiñ hag ar vugale. Lorc'h zo gant an Hereroed o kaout meot setu perak o deus ar maouezed tokoù kornek. Gwiskañ a ra ar maouzed ivez saeoù viktorian deus an 19vet kantved, bet roet dezhe gant an Alamanted nec'het gant o noazhded.

## Kredennoù

Omuroi zo un anv Herero roet d'unan bennak suspedet da vezañ ur sorserez a nij e-pad an noz pe a ra trioù hud pe a varc'h an dud. Skoilh a reont ouzh an Omuroi en ur vont da gousket. Re all a gred, pa vez komzet gant an tasmant d'an noz ha pa vez klevet o mouezh e lak anezhe da vont kuit gant ur skrijadenn. Re all c'hoazh a gousk gant boujienn rak krediñ a reont e vez aon gant an tasmant rak ar sklerijenn. Ar vrizhkredenn, ar superstision-se a gendalc'h hiziv an deiz.

## Gouennlazh an Hereroed gant Alamagn

D'an 28 a viz Mae 2021 en em zigarezet he deus Alamagn en ur mod ofisiel evit gouennlazh an Hereroed hag an Namaed kaset da benn e deroù an XX$^{vet}$ kantved.
# Korrez ruz

Hervez brastres Hertzsprung-Russell eo ur gorrez ruz ur steredenn glouar ha bihan, met lec'hiet war an heulienn pennañ. Tout ez int eus an doare spektral M pe K.
Furmiñ a reont an darn vrasañ eus ar stered, hag int o-deus un dolzenn bihanoc'h eget hanterenn hini an Heol hag ur gwrezverk a 4.000 K.
# Korr (Douar-ar-C'hreiz)

Ar gorred a zo ur ouenn eus hollved Douar-ar-C'hreiz savet gant ar skrivagner J. R. R. Tolkien.
Damheñvel int ouzh dvergar ar gwengeloù german hag a oa boudoù teñval hag a rae o annez er menezioù, liammet ouzh ar mengleuzioù, ar vetalouriezh, ar c'hovel hag ar bravigerezh. Ur galloud hud kreñv o doa.
Anv zo anezho evit ar wezh kentañ e-barzh An Hobbit (1937), ha da-c'houde en Aotrou ar gwalennoù (1954–55), hag en oberennoù dalif Tolkien evel The Silmarillion (1977), an Unfinished Tales (1980), hag en heuliad The History of Middle-earth (1983–96), embannet gant e vab Christopher Tolkien.
# Korrblanedenn

    Evit sterioù ar ger "planedenn" gwelet Planedenn (disheñvelout).
Korrblanedennoù, pe planedennoù-korr, a reer eus ur rummad korfoù-egor hag a gelc'htro en-dro d'an Heol.
Diazezet eo bet ar rummad-se e-kerzh emvod meur an Unvaniezh Astronomel Etrebroadel e Praha d'ar 24 a viz Eost 2006.
Ur gorrblanedenn n'eo ket ur blanedenn.
An hini fetisañ eus ar c'horrblanedennoù-se eo Eris. Met Ploudon hag a zo ur gorrblanedenn ivez, a zo brasoc'hik un tamm; un divgorrblanedenn eo e gwirionez gant he loarenn C'haron.

## Termenadur

Hervez an termenadur bet degemeret d'ar 24 a viz Eost 2006 :
   Ur gorrblanedenn a zo ur c’horf-egor :
   * hag a gelc’htro en-dro d’an Heol ;
   * hag en deus a-walc’h a dolz evit ma c’hallfe e emc’hraviterezh trec’hiñ war nerzhioù reuted ar c’horfoù hag e virout gant ur c'hempouez hidrostatek en ur stumm pellenek (peuzront) ;
   * ha n’en deus ket distrobet trowardroioù e gelc’htro ;
   * ha n’eo ket ul loarenn.
Menegiñ a ra an destenn ouzhpenn : UAE a lakaio war-sav un argerzh evit merkañ e-barzh pe rummad lakaat an traezoù a zo war vevenn, pe gorrblanedenn pe unan eus ar rummadoù all.

## Roll ar c'horrblanedennoù

N'eo ket diarvar c'hoazh roll ar c'horrblanedennoù.

### E Gouriziad an asteroidennoù

* Keres

### En tu-hont da Neizhan

* Ploudon (un divgorrblanedenn gant C'haron)
* Eris
* Makemake
* Haumea

### War ar renk ivez

* E Gouriziad an asteroidennoù
** (4) Vesta
** (2) Pallas
** (10) Hygiea
* En tu-hont da Neizhan
| (90377) Sedna (90482) Orkus (50000) Quaoar 2002 TC302 (20000) Varuna | 2002 UX25 1996 TO66 2002 AW197 (28978) Iksion (19521) Kaos |

## Notennoù ha daveoù

* ↑ Mikael Bodlore-Penlaez, Divi Kervella, Atlas de Bretagne / Atlas Breizh, Coop Breizh, 2011, p. 25.
# Korr ha ki

Korr ha ki (e spagnoleg Enano con un perro, pe Retrato de bufón con perro, pe Don Antonio "el Inglés", zo un eoullivadur a 142 cm x 107 graet etre 1640 ha 1645 gant Diego Velázquez. Emañ e Mirdi ar Prado e Madrid.
Gwelout a reer ur c'horr o terc'hel ur c'hi, tost ken bras hag eñ, war-bouez ur roll.
Kroget e oa bet al livadur gant Velázquez, met dilezet e voe, hag echuet e voe gant un diskibl dezhañ, marteze Juan Bautista Mazo.

## Liammoù diavaez

* Museo del Prado – Lec'hienn ofisiel
# Koronis

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Koronis zo anv meur a vaouez e mojennoù Hellaz kozh:
# Korouboeg

Ur yezh direnk komzet e Brazil, en Amazonas, eo ar c'horouboeg. Ne oa ket bet studiet rik c'hoazh ha posupl eo ez eo an hevelep yezh hag ar marouboeg

## Gwelet ivez

Yezhoù Brazil
Yezhoù direnk
# Korporal

Korporal zo ur rez milourel implijet e kalz armeoù er bed hag e korfoù all evel ar polis, ar bomperien hag ar gwarez foran. E penn ur skouadron emañ peurliesañ. Ur rank uheloc'h a benngorporal a zo ivez.
Setu amañ skouer arouezioù korporaled arme Sveden :
* Arme-zouar Sveden.
* Morlu Sveden.
* Aerlu Sveden.

## Gedarzh

Dont a ra eus al latin capo corporale ("penn ur c'horf").

## Korporaled vrudet

* Lucien Lechat (1891-1915), korporal breizhat fuzuilhet
* William "Billy" Windsor I, ur c'havr en arme vreizhveuriat

## Lesanvioù

* Le petit caporal e oa lesanv Napoleone Buonaparte adalek 1796.
* Kinniget e voe alies Adolf Hitler evel ur c'horporal peogwir e oa e rez e-pad ar Brezel-bed kentañ (Gefreiter, ar pezh a zo kevatal d'ar rez saoznek lance-corporal).
# Kristina

Kristina zo un anv-badez brezhonek, alamanek ha svedek.

## Stummoù all

* Christina, e saozneg ha svedeg,
* Cristina, en italianeg, portugaleg ha spagnoleg,
* Kristine, en alamaneg.

## Berrstumm

* Stina, roet evel anv-badez e Sveden.

## Yezhoù all

* Gwelout er pennad Christina.

## Tud
### Sentezed

* Gwelout Santez Kristina.

### Alamagn

* Kristina Dörfer, kanerez

### Danmark

* Kristina Danmark, anv meur a briñsez

### Slovakia

* Kristina, pe Kristina Pelakova, kanerez

### Sveden

* Kristina Ingesdotter, priñsez en XI$^{vet}$ kantved
* Kristina Björnsdotter, rouanez en XII$^{vet}$ kantved
* Kristina Sveden (1626-1689), rouanez adal 1632 bete 1654
* Kristina Lugn, barzhez en XX$^{vet}$ kantved

## Pennadoù kar

* Kristine
* Kristin
* Cristina
* Christine
* Christina
# Kristina Ingesdotter

Kristina Ingesdotter (XI$^{vet}$ kantved – 18 a viz Genver 1122) a oa ur briñsez svedat.
Merc'h e oa d'ar roue Inge an Henañ ha d'ar rouanez Helena, Rouanez Sveden. He mamm a oa c'hoar da Blot-Sven, Roue Sveden.
Dimezet e voe en 1095 da Mstislav I Kiev , priñs Veliky Novgorod, Rostov ha Belgorod.
Mervel a eure Kristina d'an 18 a viz Genver 1122. Tri bloaz goude e teuas he fried Mstislav da vout Priñs Meur Kiev.

## Bugale

Dek bugel o doe Kristina ha Mstislav
* Ingeborg Kiev, dimezet da Canute Lavard eus Jutland, mamm da Valdemar Iañ Danmark
* Malmfred, dimezet da Sigurd Iañ Norge; (2) Eric II Danmark
* Eupraxia, dimezet da Alexius Comnenus, mab da Johan II Comnenus
* Vsevolod Novgorod ha Pskov
* Maria,dimezet da Vsevolod II Kiev
* Iziaslav II Kiev
* Rostislav Kiev
* Sviatopolk Pskov
* Rogneda, dimezet da Yaroslav Volinya
* Xenia, dimezet da Briachislav Izyaslawl
# Kristina Sveden

Kristina Augusta, pe Kristina Alexandra, pe Kristina Sveden (1626–1689) a voe rouanez Sveden adal 1632 bete 1654.

## He buhez

Bugel nemetañ ar roue Gustav II Adolf ha Maria Eleonora von Brandenburg e oa. He mamm a oa ur briñsez alaman, merc'h da Zilenner Brandenburg Johann Sigismund von Brandenburg), ha savet e voe evel ur paotr. Mervel a reas he zad en emgann Lützen en 1632, pa ne oa-hi nemet c'hwec'h vloaz.
Gustav Adolf en devoa kollet daou vugel yaouankik ha lakaet en doa an traoù en o rez diwar-benn an hêrezh a-raok mont da vrezeliñ.
Kristina a voe anvet da rouanez heb enebiezh, dindan evezh ar c'hanseller Axel Oxenstierna, un den ampart, « Richelieu » Sveden, a lavarer. Oxenstierna a oa dalc'het en Alamagn gant ar Brezel Tregont vloaz ha ne zistroas da Sveden nemet e 1636 goude ar feuremglev sinet gant Bro-C'hall. Kentañ a reas e voe pellaat ar rouanez kozh a oa aet e belbi goude marv he fried, ha herzel ouzh he levezon noazus war Gristina a oa en he dek vloaz. He moereb Catherine, Kontez an Daou-Bont, an hini a voe he mentor.
Kenteliet e veze en un doare strizh, aozet ar c'helenn gant mestr-meur ti ar roue, Axel Baner, breur da Johan Baner, ar jeneral, ha skoliet gant he c'helenner Johannès Matthiae. Ouzhpenn studiañ yezhoù hag istor e teske an arzoù, tresañ ha livañ, hep ankounac'haat ar sport (klezeiata ha marc'hegañ). E 1644 e oa deuet en oad da ren, ha bec'h a roas kenkent d'ar c'hanseller Oxenstierna, a voe lakaet a-gostez goude feur-emglev Westfalen. Neuze e lakaas fin dar c'hrogadoù-brezel a veze bep ar mare gant Danmark dre feur-emglev Brömsebro en 1645, a roas da Sveden inizi Ösel ha Gotland, ha Jämtland ha Härjedalen en Norge. E 1648, gant feur-emglev Westfalen e tapas Rügen, Wismar, Verden ha Bremen, un darn eus Pomerania, hag aber an Oder, ma teuas Sveden da vout kreñvañ galloud an hanternoz.

## Levrlennadur

* Bernard Quilliet, Christine de Suède - un roi exceptionnel, Fayard, 2003 (ISBN 2-213-61542-X).

## Pennad kar

* Rouanezed Sveden

## Notennoù

* ↑ C'hoar da Gustav II Adolf ha mamm Karl X Gustav a voe pennhêr Kristina
# Kristina Danmark

Kristina Danmark zo anv meur a briñsez danat.

## Tud

* Kristin Knutsdatter (1118-1139), merc'h d'ar priñs Knud Lavard ha dimezet d'ar roue Magnus IV Norvegia.
* Kristina Danmark, Rouanez Sveden (1120/25-1170), merc'h d'ar priñs Björn Järnsida, dimezet da Erik IX Sveden.
* Kristina von Sachsen (1461-1521), priñsez eus Sachsen, rouanez Danmark da-heul hec'h eured gant Hans Iañ Danmark.
* Kristina Danmark (Dugez Loren) (1521-1590), dugez Milano ha dugez Loren, merc'h d'ar roue Kristian II Danmark, dimezet div wech : da Francesco II Sforza, dug Milano, ha da Frañsez Iañ, dug Loren.
# Kristina Danmark (Dugez Loren)

    Evit implijoù all, gwelet Kristina Danmark.
Kristina Danmark, ganet e Nyborg en miz Du 1521, marvet e Tortona d'an 10 a viz Kerzu 1590, a oa merc'h da Christian II, roue Danmark ha da Izabel Aostria, c'hoar d'an Impalaer santel Karl V.

## He buhez

Nizez e oa d'an impalaer Karl V. He mamm a varvas pa oa 4 bloaz, ha savet e voe gant he moereb Maria Hungaria, a oa gouarnerez an Izelvroioù.

### Dimezioù ha bugale

Rankout a reas dimeziñ da 13 vloaz, d'ar 4 a viz Mae 1534, da Francesco II Sforza (1495 - 1535), dug Milano, a oa 39 bloaz, met n'o devoe ket bugel. Mervel a reas an dug bloaz goude. Krediñ a reer ne voe ket diwerc'het ar plac'hig, intañvez da 14 vloaz.
Addimeziñ a reas e Gouhere 1541, e Brusel, da Frañsez Iañ (1517 † 1545), dug Loren ha dug Bar.
Tri bugel o doe:
* Dorothea (1542-?), dimezet gant Dug Braunschweig
* Charles (1543-1608), anvet da zug goude marv e dad
* Renata (1544-1602), dimezet gant Wilhelm V, Dug Bavaria.

## Intañvez

Mervel a reas he fried e Mezheven 1545 goude ur ren berr (nebeutoc'h eget bloaz) ha nemet daou vloaz ne oa o mab.

## Poltred

He foltred gant Hans Holbein ar Yaouankañ zo en National Gallery (Londrez).

## Liammoù

a vo kavet e Wikimedia Commons.
# Kristina Stigsdotter Hvide

Kristina Stigsdotter Hvide, pe Christine Stigsdatter e daneg, ganet war-dro 1145 ha marvet war-dro 1200, a oa rouanez Sveden etre 1164 ha 1167 evel pried ar roue Karl Sverkersson.
# Kristina Björnsdotter

Kristina Danmark, pe Kirstine Björnsdatter (e daneg), pe Kristina Björnsdotter (e svedeg), ganet war-dro 1120/25 ha marvet e 1170, a oa ur briñsez danat, merc'h d'ar priñs Björn Järnsida‎.
Hervez an Knýtlinga saga, e oa merc'h da Björn Haraldsen Järnsida, mab d'ar priñs danat Harald Kesja, ha d'e bried, ar briñsez svedat Katarina Ingesdotter, a oa merc'h da Inge Iañ, roue Sveden.
E 1134 e voe lazhet he zad, Björn, war urzh e eontr, ar roue Erik II Danmark.
Rouanez Sveden e teuas da vout gant he dimeziñ da Erik IX Sveden.

### He bugale

Pevar bugel o doe:
* Knut Iañ, roue Sveden 1167-1196.
* Filip
* Katarina, dimezet da Nils Blaka.
* Margareta, dimezet da Sverre Norvegia.
# Kristina Sveden (disheñvelout)

Kristina Sveden, pe Kristina av Sverige e svedeg, zo anv meur a rouanez pe briñsez eus Sveden:

## Rouanezed

* Christina von Sachsen (1461-1521)
* Christina Sveden, gant Sébastien Bourdon
* Kristina Björnsdotter, rouanez e 1156
* Kristina Stigsdotter Hvide, rouanez e 1164
* Christina Abrahamsdotter, rouanez e 1470
* Christina von Sachsen (1461–1521), rouanez e 1497, pried da Hans Iañ Danmark.
* Christina of Holstein-Gottorp, rouanez e 1604
* Kristina Sveden (1626–1689)

## Priñsezed

* Christina Ingesdotter Sveden, priñsez marvet e 1122
* Christina, priñsez war-dro 1166, merc'h d'ar roue Carl Iañ
* Christina, priñsez svedat, marvet e 1252, merc'h d'ar roue Sverker II
* Christina, priñsez svedat de facto war-dro 1242 evel merc'h d'ar roue Jarl Birger ha d'e bried
* Christina, priñsez svedat (consort) 1302, dimezet d'ar priñs Valdemar, Dug Finland
* Christina, priñsez svedat de facto 1448 evel merc'h d'ar roue Carl II
* Christina Danmark, priñsez 1520
* Christina, Priñsez Sveden 1598, merc'h d'ar roue Karl IX, marvet en he c'havell
* Christina Augusta, Priñsez Sveden 1623, merc'h d'ar roue Gustav II Adolf, marvet en he c'havell
* Christina Magdalen, priñsez 1654, c'hoar d'ar roue Karl X Gustav
* Christina, Itron Magnuson, priñsez ganet e 1943.

## Pennad kar

* Kristina